อั้นไว้ก่อน! PTT-BCP ปรับลดราคาน้ำมันทุกชนิดพรุ่งนี้
อั้นไว้ก่อน! PTT-BCP ปรับลดราคาน้ำมันกลุ่มเบนซิน 50 สต./ลิตร-ดีเซล ลด 40 สต./ลิตร-E85 ลด 30 สต./ลิตร มีผลพรุ่งนี้ (24 มิ.ย.)
23 มิ.ย. 2560

บริษัท ปตท. จำกัด (มหาชน) หรือ PTT และบริษัท บางจากคอร์ปอเรชั่น จำกัด (มหาชน) หรือ BCP ปรับลดราคาขายปลีกน้ำมันกลุ่มเบนซิน 50 สตางค์/ลิตร เว้น E85 ปรับลดลง 30 สตางค์/ลิตร และปรับลดราคาน้ำมันดีเซล 40 สตางค์/ลิตร มีผลตั้งแต่วันพรุ่งนี้ (24 มิ.ย.) หลังราคาน้ำมันในตลาดโลกปรับตัวลดลง
ทั้งนี้ จะส่งผลให้ราคาน้ำมันในสถานีบริการน้ำมัน PTT และ BCP เขตกรุงเทพฯ และปริมณฑลวันพรุ่งนี้ เป็นดังนี้ เบนซิน 95 ของปตท. ลิตรละ 32.16 บาท, แก๊สโซฮอล์ 95 ลิตรละ 25.05 บาท, แก๊สโซฮอล์ 91 ลิตรละ 24.78 บาท, E20 ลิตรละ 22.54 บาท, E85 ลิตรละ 18.94 บาท ส่วนดีเซล ลิตรละ 23.49 บาท (ราคานี้ยังไม่รวมภาษีท้องที่ของแต่ละจังหวัด)